stanford-oval/wikipedia huggingface dataset:
เบสท์โมเดลไทยแลนด์
แหล่งข้อมูลอื่น

↑  น้องอ้น ณัชสุภา สาวอุบล ซิวมงฯ Miss Best Model Thailand 2017 เก็บถาวร 2017-09-26 ที่ เวย์แบ็กแมชชีน . เรียกข้อมูลเมื่อ 22 พฤษภาคม พ.ศ. 2561.
↑  “น้องอ้น-ณัชสุภา คว้ามง Miss Best Model Thailand 2017 เก็บถาวร 2018-02-28 ที่ เวย์แบ็กแมชชีน “น้องอ้น-ณัชสุภา” คว้ามง Miss Best Model Thailand 2017 . เรียกข้อมูลเมื่อ 22 พฤษภาคม พ.ศ. 2561.
เบเรนการ์ที่ 2 แห่งอิตาลี

เบเรนการ์ที่ 2 แห่งอิตาลี หรือ เบเรนการ์แห่งอิฟริอา (อังกฤษ: Berengar II of Italy)  (ค.ศ. 900 - 6 กรกฎาคม ค.ศ. 966) เบเรนการ์เป็นมาร์กราฟแห่งอิฟริอาและผู้อ้างตัวเป็นพระมหากษัตริย์อิตาลีผู้สืบเชื้อสายมาจากลอมบาร์ด เบเรนการ์เป็นบุตรของอดาแบร์ตที่ 1 แห่งอิฟริอาและกิเซลาแห่งฟริอุลิ และเป็นหลานของเบเรนการ์ที่ 1 แห่งอิตาลี และ แบร์ทิลาแห่งสโปเลโต
เบียทริซ อะโบยาเด

บรรณารักษ์และศาสตราจารย์ชาวไนจีเรีย
| เบียทริซ โอลาบิมเพ อะโบยาเด> ข้อมูลส่วนบุคคล |
| --- | --- |
เกิด:  (1935-08-24) 24 สิงหาคม ค.ศ. 1935 (89 ปี) อีเจบูโอเด รัฐโอกัน
คู่สมรส: ศาสตราจารย์ โอเจทันจี อะโบยาเด (ถึงแก่กรรม)
บุตร: 4 คน
ศิษย์เก่า: มหาวิทยาลัยอีบาดัน   มหาวิทยาลัยมิชิแกน

เบียทริซ อะโบยาเด (อังกฤษ: Beatrice Aboyade; 24 สิงหาคม ค.ศ. 1935 – ) เป็นบรรณารักษ์ชาวไนจีเรียและศาสตราจารย์เกษียณอายุด้านบรรณารักษ์ศึกษาที่มหาวิทยาลัยอีบาดัน โดยได้รับการอธิบายว่าเป็นผู้บุกเบิกด้านบรรณารักษ์ศาสตร์ในประเทศไนจีเรียโดยบริการสารานุกรมห้องสมุดกับสารสนเทศโลก ซึ่งอะโบยาเดทำงานในห้องสมุดมหาวิทยาลัยอีบาดันและมหาวิทยาลัยอีเล-อีเฟ
ชีวิตในวัยเด็กและการศึกษา

อะโบยาเดสำเร็จการศึกษาระดับประถมศึกษาที่โรงเรียนประถมศึกษาคริสตจักรของพระคริสต์ โพโรกัน อีเจบูโอเด เธอได้ดำเนินการต่อไปที่ควีนส์คอลเลจ เลกอส เพื่อศึกษาระดับมัธยมศึกษาระหว่าง ค.ศ. 1948 ถึง 1951 ครั้นระหว่าง ค.ศ. 1952 ถึง 1953 เธอสำเร็จการศึกษาระดับไฮสกูลที่ควีนส์คอลเลจ อีเด เธอได้รับปริญญาสาขาภาษาอังกฤษเป็นครั้งแรกจากมหาวิทยาลัยอีบาดันใน ค.ศ. 1960 จากนั้นจึงได้รับปริญญาเพิ่มเติมจากมหาวิทยาลัยมิชิแกนใน ค.ศ. 1964 กระทั่งใน ค.ศ. 1970 เธอสำเร็จการศึกษาระดับปริญญาเอกจากมหาวิทยาลัยอีบาดัน ทั้งนี้ เธอแต่งงานกับศาสตราจารย์ โอเจทันจี อะโบยาเด ผู้เป็นศาสตราจารย์ด้านเศรษฐศาสตร์ ตั้งแต่ ค.ศ. 1961 จนกระทั่งเขาเสียชีวิตใน ค.ศ. 1994
อาชีพ

อะโบยาเดไม่ได้เป็นบรรณารักษ์ แต่ใช้เวลาช่วงสั้น ๆ ที่บรรษัทแพร่ภาพกระจายเสียงไนจีเรีย ก่อนที่เธอจะเข้าร่วมห้องสมุดของมหาวิทยาลัยอีบาดันในฐานะผู้ช่วยบรรณารักษ์ใน ค.ศ. 1962 ในไม่ช้าเธอก็เข้ารับตำแหน่งใหม่ในฐานะหัวหน้าผู้จัดทำรายการบัญชีที่มหาวิทยาลัยอีเฟใน ค.ศ. 1965 สามปีต่อมาเธอกลับมาที่มหาวิทยาลัยอีบาดันเพื่อเป็นผู้นำบริการผู้อ่าน กระทั่งใน ค.ศ. 1972 เธอเริ่มสอนที่นั่นเมื่อได้เป็นอาจารย์มหาวิทยาลัยในภาควิชาบรรณารักษศาสตร์
ใน ค.ศ. 1978 เธอได้รับการเลื่อนตำแหน่งจากอาจารย์อาวุโสเมื่อดำรงตำแหน่งศาสตราจารย์ด้านบรรณารักษศาสตร์ที่มหาวิทยาลัยอีบาดัน รวมถึงดำรงตำแหน่งหัวหน้าภาควิชาห้องสมุด, จดหมายเหตุ และสารสนเทศศึกษาที่มหาวิทยาลัยดังกล่าว เธอยังดำเนินการระบบสารสนเทศการพัฒนาชนบท (RUDIS) ซึ่งเพิ่มการเข้าถึงข้อมูลให้แก่คนในชนบทในทวีปแอฟริกา ซึ่งงานของเธอกับระบบสารสนเทศการพัฒนาชนบทเผยให้เห็นว่าห้องสมุดในชนบทของประเทศไนจีเรียมีความต้องการใช้งานเป็นหลัก โดยหนังสือห้องสมุดดังกล่าวได้รับการนำมาใช้เพื่อแสดงวิธีปรับปรุงสาธารณูปโภค เช่น ถนน, ไฟฟ้า, การเงิน และประปา ที่ผู้อ่านจะได้เรียนรู้เกี่ยวกับโอกาสการจ้างงานที่ไม่ใช่ในท้องถิ่น ตลอดจนข้อมูลเกี่ยวกับปุ๋ย และโอกาสในการซื้อขาย
มัสยิดอิบรอฮีม อัลอิบรอฮีม

| มัสยิดอิบรอฮีม อัลอิบรอฮีม |
| --- | --- |
مسجد ابراهيم الابراهيم
ตัวมัสยิดใน ค.ศ. 2006
ศาสนา
ศาสนา: อิสลาม
สถานะองค์กร: มัสยิด
ปีที่อุทิศ: ค.ศ. 1997
สถานะ: เปิดใช้งาน
ที่ตั้ง
ที่ตั้ง: ยูโรปาพอยต์ ยิบรอลตาร์ ดินแดนโพ้นทะเลของบริเตน
ประเทศ: สหราชอาณาจักร
ที่ตั้งมัสยิดในยิบรอลตาร์
พิกัดภูมิศาสตร์: 36°06′43.3″N 5°20′44.2″W﻿ / ﻿36.112028°N 5.345611°W﻿ / 36.112028; -5.345611
สถาปัตยกรรม
ประเภท: อิสลาม
ผู้ระดมทุน: สมเด็จพระราชาธิบดีฟะฮัด บิน อับดุลอะซีซ อาล ซะอูด
เริ่มก่อตั้ง: ค.ศ. 1995
เสร็จสมบูรณ์: ค.ศ. 1997
ค่าก่อสร้าง: ป. 5 ล้านปอนด์สเตอร์ลิง
ลักษณะจำเพาะ
ทิศทางด้านหน้า: ใต้
โดม: 1
หอคอย: 1
วัสดุ: หินอ่อน
มัสยิดอิบรอฮีม อัลอิบรอฮีม (อังกฤษ: Ibrahim-al-Ibrahim Mosque; อาหรับ: مسجد ابراهيم الابراهيم) มีอีกชื่อว่า มัสยิดสมเด็จพระราชาธิบดีฟะฮัด บิน อับดุลอะซีซ อาล ซะอูด หรือ มัสยิดผู้อารักขามัสยิดศักดิ์สิทธิ์ทั้งสอง เป็นมัสยิดบริเวณยูโรปาพอยต์ในยิบรอลตาร์ คาบสมุทรที่เชื่อมสเปนตอนใต้ ซึ่งเป็นดินแดนโพ้นทะเลของบริเตน มัสยิดหันทางใต้ไปยังช่องแคบยิบรอลตาร์และประเทศโมร็อกโกหลายกิโลเมตร
ภาพรวม

มัสยิดนี้เป็นของขวัญจากพระเจ้าฟะฮัดแห่งซาอุดีอาระเบียและใช้เวลาสร้าง 2 ปีด้วยต้นทุนประมาณ 5 ล้านปอนด์สเตอร์ลิง มัสยิดนี้เปิดให้บริการอย่างเป็นทางการในวันที่ 8 สิงหาคม ค.ศ. 1997 มัสยิดนี้เป็นมัสยิดที่อยู่ทางใต้สุดของยุโรปภาคพื้นทวีป และกล่าวกันว่าเป็นหนึ่งในมัสยิดที่ใหญ่ที่สุดที่สร้างในประเทศที่ไม่ใช่โลกมุสลิม
มัสยิดอิบรอฮีม อัลอิบรอฮีม มีอีกชื่อว่า มัสยิดสมเด็จพระราชาธิบดีฟะฮัด บิน อับดุลอะซีซ อาล ซะอูด เป็นหนึ่งในสถานที่ที่มักมีผู้เข้าชมมากที่สุดในยิบรอลตาร์ ชั้นแรกมีห้องเรียน 6 ห้อง หอประชุม ห้องสมุด ครัว ห้องน้ำ ที่พักคนดูแล ห้องเก็บศพ สำนักงานเพื่อการบริหาร และบ้านของอิหม่าม
หอละหมาดหลักตั้งอยู่ที่ชั้นสองของตัวอาคาร เมื่อเข้าไปในบริเวณละหมาดจะเห็นโคมระย้าทองเหลืองแท้ 9 ดวงบนเพดาน โคมระย้าหนึ่งอันห้อยลงมาจากโดมขนาดใหญ่ที่อยู่สูงมาก ผนังเป็นหินอ่อนนำเข้าทอดยาวไปทั่วทั้งมัสยิด หอละหมาดหญิงตั้งอยู่ชั้นล่างร่วมกับสถานเลี้ยงเด็กที่มองเห็นห้องละหมาดหลัก มุสลิมที่อาศัยอยู่ในยิบรอลตาร์ใช้งานมัสยิดอิบรอฮีม อัลอิบรอฮีมในชีวิตประจำวัน และเปิดให้ประชาชนทั่วไปเข้าชม
พื้นที่

พื้นที่มัสยิดยังมีโรงเรียน ห้องสมุด และห้องบรรยาย โดยเป็นมัสยิดแห่งเดียวที่สร้างขึ้นเพื่อจุดประสงค์นี้ในยิบรอลตาร์ ซึ่งเป็นดินแดนที่มีประชากรมุสลิมมากกว่า 1,000 คน หรือประมาณร้อยละ 4 ของประชากรยิบรอลตาร์ทั้งหมดตามสำมะโนยิบรอลตาร์ ค.ศ. 2001
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ibrahim-al-Ibrahim Mosque
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  Structurae
เบียร์คริสต์มาส

เบียร์ตามฤดูกาลในวันคริสต์มาส
Bush Noël เบียร์คริสต์มาสของประเทศเบลเยียม
เบียร์คริสต์มาส (อังกฤษ: Christmas beer) เป็นเบียร์ตามฤดูกาลที่ผลิตสำหรับบริโภคในวันคริสต์มาส มักมีความแรงมากและแต่งรสด้วยส่วนผสมหลากหลาย เช่น อบเชย เปลือกส้ม กานพลู และวานิลลา
ตัวอย่าง

Belgian Christmas beers (เบลเยียม)
British winter warmers (อังกฤษ)
Biere de Noel (ฝรั่งเศส)
julebryg หรือ juleøl (เดนมาร์กและนอร์เวย์)
Weihnachtsbier (เยอรมนี)
Brouwerij De Ranke Père Noël (เบลเยียม)
Corsendonk Christmas Ale (เบลเยียม)
Damm's Christmas Beer (สเปน)
Great Lakes Brewing Company Christmas Ale (สหรัฐอเมริกา)
Harpoon Brewery Winter Warmer (สหรัฐอเมริกา)
Great Basin Brewing Company Red Nose Holiday Wassail. (สหรัฐอเมริกา)
Saint Arnold Christmas Ale (สหรัฐอเมริกา)
St. Feuillien Christmas Beer (เบลเยียม)
Tuborg Christmas Brew (ยุโรป)
ดูเพิ่ม

ไวน์บาร์เลย์
โอลด์เอล
เบียร์ดดราก้อน
แหล่งข้อมูลอื่น

ข้อมูลที่เกี่ยวข้องกับ Pogona vitticeps ที่วิกิสปีชีส์
เบิร์นอิตทูเดอะกราวด์

เบิร์นอิตทูเดอะกราวด์ (อังกฤษ: Burn It to the Ground) เป็นเพลงซิงเกิลอับดับ 4 โดยวงนิกเคลแบ็ก วางจำหน่ายเมื่อวันที่ 29 มิถุนายน พ.ศ. 2552 โดยค่ายเพลงโรดรันเนอร์ เป็นเพลงแนวร็อคของแคนาดาและเป็นเพลงอยู่ในอัลบั้มเพลงประกอบภาพยนตร์ของทรานส์ฟอร์มเมอร์ส อภิมหาสงครามแค้น ซึ่งภายหลังดับเบิลยูดับเบิลยูอีนำเอาเพลงนี้ไปใช้เป็นเพลงเปิดรายการมวยปล้ำอาชีพของรอว์ ตั้งแต่วันที่ 16 พฤศจิกายน พ.ศ. 2552
รายชื่อเพลง

"Clean Edit" - 3:29
"Album Version" - 3:30
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United Kingdom (BPI) | Silver | 200,000‡ |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
เบียร์ชิงเต่า

โลโก้เบียร์ชิงเต่า
เบียร์ชิงเต่า (อังกฤษ: Tsingtao, จีน: 青島啤酒廠)  เป็นเบียร์ที่มีต้นกำเนิดจากเมืองชิงเต่า ประเทศจีน เมื่อปี พ.ศ. 2506 ได้รับยกย่องให้เป็นเบียร์แห่งชาติยี่ห้อเดียวของจีน
โรงเบียร์ชิงเต่า

โรงงานผลิตเบียร์นี้ก่อตั้งเมื่อวันที่ 15 สิงหาคม พ.ศ. 2446 มีการลงทุน 400,000 มาร์ค ใช้ชื่อว่า บริษัทเบียร์เจอมานิสเชส (Germanisches) แห่งเมืองชิงเต่า จำกัด และใช้เทคโนโลยีการหมักบ่มและวัตถุดิบจากประเทศเยอรมัน แต่หลังจากดำเนินไปได้ 13 ปี ก็เกิดสงครามโลกครั้งที่ 1 โรงงานผลิตเบียร์แห่งนี้จึงถูกเปลี่ยนมือไปเป็นของทหารญี่ปุ่นอีก 29 ปี และเปลี่ยนชื่อเป็น “โรงงานผลิตเบียร์ไดนิปปอน คอร์เปอเรชั่น” หลังจากนั้นเมื่อญี่ปุ่นแพ้สงคราม โรงงานแห่งหนึ่งก็ตกอยู่ในมือของพรรคก๊กมินตั๋ง กระทั่ง 2 มิถุนายน พ.ศ. 2492 เมื่อทหารกองทัพปลดปล่อยแห่งพรรคคอมมิวนิสต์มีชัยชนะ และยึดโรงเบียร์แห่งนี้เป็นวิสาหกิจของรัฐอย่างเต็มตัว ซึ่งมีกิจการเติบโตมาอย่างต่อเนื่อง โดยในปี พ.ศ. 2502 ศักยภาพทางการผลิตก็เริ่มทะลุ 10,000 ตัน
ในปี พ.ศ. 2536 โรงงานผลิตเบียร์แห่งนี้ก็เกิดการเปลี่ยนแปลงอีกครั้ง เปลี่ยนชื่อเป็น บริษัทเบียร์ชิงเต่าจำกัด และเข้าสู่ตลาดทุนในตลาดหลักทรัพย์เซี่ยงไฮ้และฮ่องกง และเมื่อจีนเข้าเป็นสมาชิกขององค์การการค้าโลก(WTO) เบียร์ชิงเต่าก็ได้เป็นพันธมิตรกับอันเฮาเซอร์ บุช ผู้ผลิตเบียร์  บัดไวเซอร์
เวปไซท์ ประจำประเทศไทย www.facebook.com/tsingtaothai ผู้ผลิต คนสักคนในโลกนี้
แหล่งข้อมูลอื่น

เว็บไซต์เบียร์ชิงเต่า อย่างเป็นทางการ
เว็บไซต์เบียร์ชิงเต่า ในประเทศอังกฤษ เก็บถาวร 2014-05-16 ที่ เวย์แบ็กแมชชีน
เว็บไซต์เบียร์ชิงเต่า ในสหรัฐอเมริกา
เบโน กูเทนเบิร์ก

สำหรับความหมายอื่น ดูที่ กูเทนเบิร์ก
เบโน กูเทนเบิร์ก (อังกฤษ: Beno Gutenberg) เป็นนักวิทยาแผ่นดินไหวชาวอเมริกัน มีชื่อเสียงจากการวิเคราะห์คลื่นแผ่นดินไหว และข้อมูลที่ศึกษาเกี่ยวกับคุณสมบัติทางกายภาพของผิวโลกภายนอก เกิดเมื่อ 4 มิถุนายน พ.ศ. 2432 (ค.ศ. 1889) ในประเทศเยอรมนี และเสียชีวิตเมื่อ 25 มกราคม พ.ศ. 2503 (ค.ศ. 1960) ในลอสแอนเจลิส รัฐแคลิฟอร์เนีย สหรัฐอเมริกา
กูเทนเบิร์กทำงานเป็นศาสตราจารย์ด้านธรณีฟิสิกส์ และเป็นผู้อำนวยการห้องปฏิบัติการวิทยาแผ่นดินไหว ที่สถาบันเทคโนโลยีแคลิฟอร์เนีย เมืองพาซาเดนา ตั้งแต่ปี ค.ศ 1930 – 1957 เขาได้ทำงานร่วมกับชาลส์ ริคเตอร์ (Charles Richter) เพื่อพัฒนาวิธีการพิจารณาความเข้มของแผ่นดินไหว จากการคำนวณพลังงานที่ปล่อยออกมาจากแผ่นดินไหวระดับตื้นในปัจจุบัน พวกเขาก็แสดงว่า ¾ ของพลังงานนั้นปรากฏในรอยต่อเซอร์คัม แฟซิฟิก (Circum-Pacific belt)
กูเทนเบิร์กเขียนหนังสือไว้หลายเล่ม เช่น Earthquarkes in North America, 1951 (แผ่นดินไหวในทวีปอเมริกาเหนือ) และได้เป็นบรรณาธิการหนังสือ  Internal Constitution of the Earth, 1939 (องค์ประกอบภายในของโลก) และแต่งหนังสือร่วมกับริคเตอร์ เรื่อง The Seismicity of the Earth, 1941 (สภาพแผ่นดินไหวของโลก)
แม้ว่าจะร่วมงานกับชาลส์ ริคเตอร์ แต่ชื่อเสียงของกูเทนเบิร์กไม่สู้จะเป็นที่รู้จักกันแพร่หลายนัก
เบิร์ธเดย์

คำว่า เบิร์ธเดย์ (อังกฤษ: birthday) ในภาษาอังกฤษหมายถึง วันเกิด วันเฉลิมฉลองที่คนคนหนึ่งเกิดมาครบทุก ๆ ปี
เบิร์ธเดย์ หรือ เดอะเบิร์ธเดย์ อาจหมายถึง may also refer to:
ภาพยนตร์

เบิร์ธเดย์ (ภาพยนตร์), ภาพยนตร์อาเซอร์ไบจาน ค.ศ. 1977
ดนตรี > ศิลปิน

The เบิร์ธเดย์ (วงดนตรี), วงดนตรีแนวการาจร็อกสัญชาติญี่ปุ่นa Japanese garage rock band
ดนตรี > อัลบั้มเพลง

เบิร์ธเดย์ (อัลบั้มนิวเบิร์ธ) อัลบั้ม ค.ศ. 1972 ของนิวเบิร์ธ
เบิร์ธเดย์ (อัลบั้มดิอะโซซิเอชัน), 1968
เบิร์ธเดย์ (อีพีอินเฟ็กทิดมัชรูม), 2002
เบิร์ธเดส์ (อัลบั้ม), อัลบั้ม ค.ศ. 2013 ของคีตัน เฮนสัน
ดนตรี > เพลง

"เบิร์ธเดย์" (เพลงบีเทิลส์), 1968
"เบิร์ธเดย์" (เพลงเคที เพร์รี), 2014
"เบิร์ธเดย์" (เซเลนา โกเมซ), 2013
"เบิร์ธเดย์" (เพลงเดอะชูการ์คิวส์), 1988
"เบิร์ธเดย์" (เพลงยูกิเอะ นากาเมะ)
"เบิร์ธเดย์", เพลงของเดสตินีไชลด์ จากอัลบั้ม เดสตินีไชลด์
"เบิร์ธเดย์", เพลงของโฟล ไรเดอ
"เบิร์ธเดย์", เพลงปี ค.ศ. 2003 ของจูเนียร์บอยส์
ดูเพิ่ม

แฮปปีเบิร์ธเดย์ (แก้ความกำกวม)
ท้าวจักรวรรดิ

ท้าวจักรวรรดิ ในวัดพระศรีรัตนศาสดาราม
ท้าวจักรวรรดิ ยักษ์ตนหนึ่งในเรื่องรามเกียรติ์ เป็นกษัตริย์แห่งกรุงมลิวัน สหายของทศกัณฐ์ ได้ร่วมมือกับไพนาสุริยวงศ์ (โอรสทศกัณฐ์) เข้ากอบกู้กรุงลงกา โดยยกทัพไปทำศึกจับพิเภก ก่อนที่จะจัดพิธีมอบราชสมบัติกรุงลงกาคืนแก่ไพนาสุริยวงศ์ และให้นามใหม่ว่า ท้าวทศพิน ต่อมาพระพรตจึงได้ยกทัพมาปราบ และยืดเยื้อมาถึงเมืองมลิวัน เกิดการต่อสู้อย่างต่อเนื่องหลายครั้งหลายคราว และกำราบท้าวจักรวรรดิลงได้
ท้าวจักรวรรดิ เป็นหนึ่งในทวารบาลในพระบรมมหาราชวังคู่กับท้าวอัศกรรมมาลา
ลักษณะ

กายสีขาว มี 4 พักตร์ 8 กร ใบหน้าแบ่งเป็น 2 ชั้น ชั้นแรกเป็นหน้าปกติ 1 หน้า ชั้นที่ 2 เป็นหน้าเล็ก 3 หน้า ปากแสยะตาโพลง แต่บางครั้ง ก็เห็นเป็นปากแสยะ ตาจระเข้ มีเขี้ยวโง้งแหลม สวมมงกุฎหางไก่
ประวัติ

ท้าวจักรวรรดิ เป็นเจ้าเมืองมลิวัน มีพระมเหสีชื่อนาง วัชนีสูร กายสีนวล 1 หน้า 2 มือ มงกุฎนาง มีโอรสและธิดาด้วยกัน 4 องค์ คือ
สุริยาภพ กายสีแดงชาด 1 หน้า 2 มือ มงกุฎและสัณฐานเหมือนอินทรชิต
บรรลัยจักร กายสีม่วงอ่อน 1 หน้า 2 มือ มงกุฎหางไก่
นนยุพักตร์ กายสีเขียว 1 หน้า 2 มือ มงกุฎน้ำเต้ากลม
นางรัตนมาลี กายสีนวลจันทร์ 1 หน้า 2 มือ มงกุฎนาง
เมื่อไพนาสุริยวงศ์โอรสทศกัณฐ์กับนางมณโฑ ไปขอความช่วยเหลือให้ชิงกรุงลงกาคืนจากพิเภก ท้าวจักรวรรดิจึงยกทัพไปตีกรุงลงกา จับท้าวทศคีรีวงศ์ (พิเภก) จำตรุ แล้วอภิเษกไพนาสุริยวงศ์เป็นท้าวทศพินครองกรุงลงกา เมื่อพระพรตยกทัพมาปราบกบฏที่กรุงลงกาแล้ว ก็ยกทัพไปทำสงครามกับท้าวจักรวรรดิถึงเมืองมลิวัน เมื่อโอรสทั้งสามถูกสังหารหมด ท้าวจักรวรรดิรบกับพระพรต ถูกศรพรหมาสตร์สังหาร ก่อนสิ้นชีวิตมองเห็นสังข์ คทา จักร ออกจากกายของพระพรต พระสัตรุด ท้าวจักรวรรดิทราบว่าเป็นส่วนหนึ่งของนารายณ์อวตารจึงทูลขออภัยโทษ
ข้อมูลเพิ่มเติม

สูจิบัตรการแสดงโขนเรื่องรามเกียรติ์ ตอน ศึกสุริยาภพ ของสำนักการสังคีต กรมศิลปากร จัดแสดงเมื่อเดือนตุลาคม ๒๕๔๗ เก็บถาวร 2016-03-05 ที่ เวย์แบ็กแมชชีน
หัวโขน-สำนักงานคณะกรรมการวัฒนธรรมแห่งชาติ www.culture.go.th เก็บถาวร 2009-08-02 ที่ เวย์แบ็กแมชชีน
สีที่ใช้กับหัวโขน  เก็บถาวร 2016-03-05 ที่ เวย์แบ็กแมชชีน
จารีตนาฏศิลป์ไทย โดย นาย ประเมษฐ์ บุณยะชัย นิตยสารศิลปากร  ปีที่ ๕๐ ฉบับที่ ๑  มกราคม-กุมภาพันธ์ ๒๕๕๐   หน้า ๕ - ๑๙ เก็บถาวร 2016-03-05 ที่ เวย์แบ็กแมชชีน
โคลงรามเกียรติ์ รอบพระระเบียงวัดพระศรีรัตนศาสดาราม www.bloggang.com-praingpayear
โคลงภาพจิตรกรรมฝาผนังเรื่องรามเกียรติ์ ตู้หนังสือ เรือนไทย เก็บถาวร 2010-01-11 ที่ เวย์แบ็กแมชชีน
เบเวอร์ลีฮิลส์

| เบเวอร์ลีฮิลส์, รัฐแคลิฟอร์เนีย |
| --- | --- |
เมือง
ภาพบริเวณ Wilshire Boulevard
สมญา: "Garden Spot of the World", "B.H."
Location of Beverly Hills in Los Angeles County, California
พิกัด:  34°4′23″N 118°23′58″W﻿ / ﻿34.07306°N 118.39944°W﻿ / 34.07306; -118.39944
Country: United States
State: California
County: Los Angeles
Incorporated: October 22, 1906
การปกครอง
 • Mayor: Jimmy Delshad
 • Vice Mayor: Frank M. Fenton
 • City Manager: Roderick J. Wood
พื้นที่
 • ทั้งหมด: 5.7 ตร.ไมล์ (14.7 ตร.กม.)
 • พื้นดิน: 5.7 ตร.ไมล์ (14.7 ตร.กม.)
 • พื้นน้ำ: 0.0 ตร.ไมล์ (0.0 ตร.กม.)  0%
ความสูง: 259 ฟุต (79 เมตร)
ประชากร (2000)
 • ทั้งหมด: 33,784 คน
 • ความหนาแน่น: 5,927 คน/ตร.ไมล์ (2,298 คน/ตร.กม.)
เขตเวลา: UTC-8 (PST)
 • ฤดูร้อน  (เวลาออมแสง): UTC-7 (PDT)
ZIP Code: 90210, 90211, 90212
รหัสพื้นที่: 310, 323, 424
FIPS code: 06-06308
GNIS feature ID: 1652672
เว็บไซต์: http://www.beverlyhills.org
เบเวอร์ลีฮิลส์ (อังกฤษ: Beverly Hills) เป็นเมืองทางด้านตะวันตกของเขตการปกครองลอสแอนเจลิส รัฐแคลิฟอร์เนีย สหรัฐอเมริกา เบเวอร์ลีฮิลส์และเมืองเพื่อนบ้านของเวสต์ฮอลลีวูดที่รอบล้อมโดยเมืองของลอสแอนเจลิส พื้นที่ที่เรียกว่า "Platinum Triangle" (สามเหลี่ยมทองคำขาว) ในเขตพื้นที่คนมีฐานะได้รวมกันในเบเวอร์ลีฮิลส์ และในเขตลอสแอนเจลิสอย่าง เบล-แอร์ และ โฮล์มบี ฮิลส์ มีประชากร 34,980 คนจากการสำรวจประชากรในปี 2006
เบเวอร์ลีฮิลส์ มีขอบเขตทางด้านทิศเหนือติดกับเบล-แอร์และ ภูเขาซานตาโมนิกา, ทางด้านตะวันออกติดกับเวสต์ฮอลลีวูด, คาร์เธย์ของลอสแอนเจลิส และ เขตแฟร์แฟกซ์ของลอสแอนเจลิส และทางด้านใต้ติดกับ เบเวอร์ลีวูด
เบเวอร์ลีฮิลส์ มีบ้านที่ใหญ่ที่สุดในเขตลอสแอนเจลิสและประเทศ บางบ้านดูโอ่อ่าและหรูหรา มีขนาดใหญ่มาก มีความสวยงามและเป็นบ้านสมัยใหม่ และยังมีบ้านแบ่งเช่าและบ้านเดี่ยวที่มีพื้นที่น้อยกว่า 3,000 ตร.ฟุต (280 ตร.ม.) ส่วนรายได้เฉลี่ยครัวเรือนอยู่ที่ 87,000 ดอลลาร์สหรัฐ
ในปี 2007 โคลด์เวลล์ แบงเกอร์ ได้จัดอันดับว่าเบเวอร์ลีฮิลส์ เป็นตลาดอสังหาริมทรัพย์ที่แพงที่สุด (เป็นปีที่สองติดต่อกัน) ในสหรัฐอเมริกา ที่มีค่าเฉลี่ยของบ้านตกอยู่ที่ 2.2 ล้านดอลลาร์สหรัฐ
สมเด็จพระมหาวีรวงศ์ (สุชิน อคฺคชิโน)

| สมเด็จพระมหาวีรวงศ์ (สุชิน อคฺคชิโน) |
| --- | --- |
คำนำหน้าชื่อ: ท่านเจ้าประคุณ
ส่วนบุคคล
เกิด: 22 มกราคม พ.ศ. 2493 (74 ปี)
นิกาย: ธรรมยุติกนิกาย
การศึกษา: ประโยค 1-2   นักธรรมชั้นเอก
ตำแหน่งชั้นสูง
ที่อยู่: วัดราชบพิธสถิตมหาสีมารามราชวรวิหาร แขวงวัดราชบพิธ เขตพระนคร กรุงเทพมหานคร
บรรพชา: 20 พฤศจิกายน พ.ศ. 2505
อุปสมบท: 22 กุมภาพันธ์ พ.ศ. 2513
พรรษา: 54
ตำแหน่ง: กรรมการมหาเถรสมาคม   ที่ปรึกษาเจ้าคณะภาค 4-5 (ธรรมยุต) และภาค 6-7 (ธรรมยุต)   แม่กองธรรมสนามหลวง ผู้ช่วยเจ้าอาวาสวัดราชบพิธสถิตมหาสีมารามราชวรวิหาร  อุปนายกสภามหาวิทยาลัยมหามกุฏราชวิทยาลัย  หัวหน้าพระธรรมทูต สายที่ 7  เลขานุการสมเด็จพระสังฆราช
สมเด็จพระมหาวีรวงศ์ นามเดิม สุชิน มงคลแถลง ฉายา อคฺคชิโน เป็นสมเด็จพระราชาคณะฝ่ายธรรมยุติกนิกาย ปัจจุบันดำรงตำแหน่งกรรมการในคณะกรรมการสภาการศึกษา กรรมการมหาเถรสมาคม ที่ปรึกษาเจ้าคณะภาค 4-5 และภาค 6-7 (ธรรมยุต) แม่กองธรรมสนามหลวง รองแม่กองงานพระธรรมทูต หัวหน้าพระธรรมทูตสายที่ 7 ผู้ช่วยเจ้าอาวาสวัดราชบพิธสถิตมหาสีมารามราชวรวิหาร อุปนายกสภามหาวิทยาลัยมหามกุฏราชวิทยาลัย และเลขานุการสมเด็จพระสังฆราช
ชาติภูมิ

สมเด็จพระมหาวีรวงศ์ มีนามเดิมว่า สุชิน มงคลแถลง เกิดเมื่อวันอาทิตย์ที่ 22 มกราคม พ.ศ. 2493 ณ  ตำบลปลายกลัด อำเภอบางซ้าย จังหวัดพระนครศรีอยุธยา
บรรพชาและอุปสมบท

สมเด็จพระมหาวีรวงศ์  บรรพชาเป็นสามเณรเมื่อวันจันทร์ที่ 20 พฤศจิกายน พ.ศ. 2505 โดยมีพระอุบาลีคุณูปมาจารย์ (วาสน์ วาสโน) เป็นพระอุปัชฌาย์ และอุปสมบทเป็นพระภิกษุ ณ พระอุโบสถ วัดราชบพิธสถิตมหาสีมารามราชวรวิหาร เมื่อวันอาทิตย์ที่ 22 กุมภาพันธ์ พ.ศ. 2513 โดยมีสมเด็จพระพุทธโฆษาจารย์ (วาสน์ วาสโน) เป็นพระอุปัชฌาย์ พระสิริวัฒนเมธี (ทองคำ กมพุวณโณ) และพระราชภัทราจาร (เปล่ง กุวโม) เป็นพระกรรมวาจาจารย์ พระครูวิจิตรธรรมคุณ (เจียร เขมาจาโร) เป็นพระอนุสาวนาจารย์ ได้ฉายาว่า อคฺคชิโน
วิทยฐานะ

พ.ศ. 2510 - สอบได้ประโยค 1-2
นักธรรมชั้นเอก
สมณศักดิ์

พ.ศ. 2516 - เป็นพระครูฐานานุกรมในสมเด็จพระพุทธโฆษาจารย์ (วาสน์ วาสโน) ที่ พระครูเมธังกร
พ.ศ. 2518 - เป็นพระครูฐานานุกรมในสมเด็จพระสังฆราช (วาสน์ วาสโน) ที่ พระครูโฆสิตสุทธสร
พ.ศ. 2519 - เป็นพระครูฐานานุกรมในสมเด็จพระสังฆราช (วาสน์ วาสโน) ที่ พระครูวิจารณ์ภารกิจ
พ.ศ. 2523 - เป็นพระครูฐานานุกรมในสมเด็จพระสังฆราช (วาสน์ วาสโน) ที่ พระครูสุตตาภิรม
พ.ศ. 2528 - เป็นพระราชาคณะชั้นสามัญที่ พระชินวงศเวที
พ.ศ. 2535 - เป็นพระราชาคณะชั้นราชที่ พระราชปฏิภาณโกศล วิมลกิจจาทร ธรรมิกคณิสสร บวรสังฆาราม คามวาสี
พ.ศ. 2540 - เป็นพระราชาคณะชั้นเทพที่ พระเทพวรเมธี ศรีปฏิภาณโกศล สุวิมลคณาทรยติคณิสสร บวรสังฆาราม คามวาสี
พ.ศ. 2544 - เป็นพระราชาคณะชั้นธรรมที่ พระธรรมวรเมธี ศรีปริยัตินายก ดิลกศาสนกิจ วิจิตรธรรมคุณาภรณ์ยติคณิสสร บวรสังฆาราม คามวาสี
พ.ศ. 2553 - เป็นพระราชาคณะเจ้าคณะรองที่ พระพรหมมุนี ศรีวาสนวรางกูร วิบูลสีลาจารโสภณ โกศลปริยัติวิธาน บริหารศาสนกิจ ธรรมยุตติกคณิสสร บวรสังฆาราม คามวาสี
พ.ศ. 2562 - เป็นสมเด็จพระราชาคณะที่ สมเด็จพระมหาวีรวงศ์ จาตุรงคประธานวิสุต ชินวรุตมธรรมวาทปวิธ วิจิตรวาสนวรางกูร วิบูลสีลาจารวัตรราชานุวัตวิธาน ปริยัตยาธิการบริหารศาสนกิจ ธรรมยุตติกคณิสสร บวรสังฆาราม คามวาสี อรัญวาสี
เฟรเดริก อาร์โน

| เฟรเดริก อาร์โน |
| --- | --- |
อาร์โนในปี 2022
เกิด: เฟรเดริก แบร์นาร์ด ฌอง เอเตียง อาร์โนลต์  (1995-11-10) 10 พฤศจิกายน ค.ศ. 1995 (29 ปี) เนอยี-ซูร์-แซน, ฝรั่งเศส
การศึกษา: ลีเซหลุยส์-เลอ-กร็อง
ศิษย์เก่า: เอกอลปอลีแต็กนิก
อาชีพ: นักธุรกิจ
มีชื่อเสียงจาก: ประธานเจ้าหน้าที่บริหารแผนกนาฬิกาของแอลวีเอ็มเอช (2024–ปัจจุบัน)
บิดามารดา: แบร์นาร์ อาร์โน (บิดา) เอแลน แมร์ซีเยร์ (มารดา)
ญาติ: อองตวน อาร์โน (พี่ชายร่วมบิดา) เดลฟิน อาร์โน (พี่สาวร่วมบิดา)
เฟรเดริก แบร์นาร์ด ฌอง เอเตียง อาร์โน (ฝรั่งเศส: Frédéric Bernard Jean Étienne Arnault, เสียงอ่านภาษาฝรั่งเศส: [fʁedeʁik aʁno]; เกิด 10 พฤศจิกายน 1995) เป็นนักธุรกิจชาวฝรั่งเศสที่ดำรงตำแหน่งประธานเจ้าหน้าที่บริหารแผนกนาฬิกาของแอลวีเอ็มเอชตั้งแต่ปี 2024
ชีวิตช่วงต้น

อาร์โนเกิดที่เนอยี-ซูร์-แซน ซึ่งเป็นเขตเทศบาลในจังหวัดโอดแซน ประเทศฝรั่งเศส เขาเป็นบุตรชายคนที่สองของแบร์นาร์ อาร์โน กับเอแลน แมร์ซีเยร์ นักเปียโนชาวฝรั่งเศสเชื้อสายแคนาดา ภรรยาคนที่สอง (เกิด ค.ศ. 1959) บิดาของเขาเป็นผู้ร่วมก่อตั้งแอลวีเอ็มเอช อาแล็กซ็องดร์พี่ชายของเขา (เกิด ค.ศ. 1992) เป็นรองประธานเจ้าหน้าที่บริหารแผนกไวน์และสุราของแอลวีเอ็มเอช อีกทั้งยังเคยเป็นประธานของทิฟฟานีแอนด์โค ในนครนิวยอร์ก ส่วนฌองน้องชายของอาร์โน (เกิด ค.ศ. 1998) ทำงานในแผนกนาฬิกาของหลุยส์ วิตตอง
การทำงาน

ในปี 2017 ขณะศึกษาที่เอกอลปอลีแต็กนิก เขาและเพื่อนได้ร่วมกันก่อตั้งสตาร์ทอัป "นีโอส์" ซึ่งเป็นธุรกิจด้านการชำระเงิน ซึ่งในอีกหนึ่งปีครึ่งต่อมาเขาขายธุรกิจนี้ให้กับธนาคารบีเอ็นพี พาริบาส ด้วยมูลค่า 20 ล้านยูโร
หลังจบการศึกษาในปี 2017 อาร์โนเริ่มต้นการทำงานที่ แอลวีเอ็มเอช ช่วงแรกเขาเป็นหัวหน้าฝ่ายเทคโนโลยี จากนั้นจึงรับหน้าที่เป็นผู้อำนวยการฝ่ายกลยุทธ์และดิจิทัล สามปีต่อมาเขาได้รับแต่งตั้งให้เป็นประธานเจ้าหน้าที่บริหารของแทก ฮอยเออร์ ตราสินค้านาฬิกาในเครือแอลวีเอ็มเอช ประสบการณ์ก่อนหน้านี้ของเขาได้แก่ การทำงานเป็นเจ้าหน้าที่พยาบาลฉุกเฉินตั้งแต่เดือนตุลาคม 2014 จนถึงมีนาคม 2015 รวมถึงการฝึกงานที่แมคเคนซีย์แอนด์คอมพานี และหน่วยวิจัยปัญญาประดิษฐ์ของเฟซบุ๊กในนครนิวยอร์ก
ชีวิตส่วนตัว

ในวัยเด็กอาร์โนเป็นนักเปียโนสมัครเล่น เขาเคยแสดงคอนเสิร์ตในมอสโก ร่วมกับบิดามารดา และวงดุริยางค์ฟิลฮาร์โมนิกมอสโกในปี 2017 เขายังมีความสามารถในการเล่นฟลูต อีกทั้งยังเคยเข้าชมการแสดงของแบล็กพิงก์ในเทศกาลดนตรีและศิลปะโคเชลลาแวลลีย์ปี 2023 อีกด้วย นอกจากจะพูดภาษาฝรั่งเศสและอังกฤษได้แล้ว เขายังสามารถสื่อสารด้วยภาษาเยอรมันและอิตาลีได้อย่างคล่องแคล่ว
ช่วงกลางปี 2023 มีรายงานข่าวว่าอาร์โนเริ่มคบหากับลิซ่า โดยมีภาพของทั้งสองรับประทานอาหารด้วยกันที่ปารีสเผยแพร่ทางโซเชียลมีเดียในเดือนกรกฎาคม สองเดือนต่อมามีการเผยแพร่ภาพของทั้งสองระหว่างล่องเรือในแม่น้ำเจ้าพระยา อย่างไรก็ตาม วายจีเอนเตอร์เทนเมนต์ ปฏิเสธที่จะให้ความเห็นกับข่าวดังกล่าว
ในเดือนพฤษภาคม ค.ศ. 2024 อาร์โนและลิซ่าได้ออกงานร่วมกันอย่างเป็นทางการครั้งแรก ในงานเปิดตัวนาฬิกาของแทก ฮอยเออร์ที่ไมแอมี ปลายเดือนเดียวกันมีภาพและวิดีทัศน์ของทั้งสองในงานเลี้ยงบนเรือยอช์ตซึ่งจัดโดยแทก ฮอยเออร์ และฟอร์มูลาวันที่โมนาโก ห้าเดือนต่อมารายงานมีข่าวว่าลิซ่าได้เข้าพบครอบครัวของอาร์โนระหว่างงานสัปดาห์แฟชั่นที่ปารีส
เดือนธันวาคมปีเดียวกันทั้งสองได้เดินทางมายังประเทศไทย โดยลิซ่าได้ขึ้นแสดงในงาน "อเมซิ่ง ไทยแลนด์ เคาท์ดาวน์ 2025" ที่ไอคอนสยาม ในวันที่ 31 ธันวาคม 2024 อาร์โนนั่งชมการแสดงดังกล่าวที่แถวหน้าติดขอบเวทีใกล้กับครอบครัวของลิซ่า การปรากฏตัวดังกล่าวเป็นที่สนใจของสื่อและผู้ใช้โซเชียลมีเดียจำนวนหนึ่ง
เบ็ตตี้ โรบินสัน

| สถิติเหรียญโอลิมปิก> กีฬากรีฑาหญิง.ตัวแทนของ  สหรัฐอเมริกา |
| --- | --- | --- |
|  | 1928 Amsterdam | 100 m |
|  | 1936 Berlin | 4x100 m relay |
|  | 1928 Amsterdam | 4x100 m relay |
เบ็ตตี้ โรบินสัน (อังกฤษ: Betty Robinson) นักวิ่งชาวอเมริกัน เข้าแข่งขันแข่งโอลิมปิกฤดูร้อน 1928 ที่อัมสเตอร์ดัม และได้เหรียญทองในการแข่งขันวิ่ง 100 เมตร และทำสถิติโลกใหม่
โรบินสัน ประสบอุบัติเหตุเครื่องบินตก ชายที่พบร่างสิ้นสติของเธอคิดว่าเธอตายแล้ว  แต่เธอยังไม่ตาย แต่หมดสติไปนานถึง 7 สัปดาห์ เมื่อฟื้นขึ้นมา เธอเดินไม่ได้อย่างปกติถึง 2 ปี และเธอไม่สามารถงอเข้าได้อย่างปกติ ทำให้ไม่สามารถนั่งท่าสตาร์ทได้ อย่างไรก็ตามเธอได้อีก 1 เหรียญทองโอลิมปิก กับทีมวิ่งผลัด 4x100 เมตรหญิง ที่กรุงเบอร์ลิน ปี 1936
โมริ รัน

| โมริ รัน |
| --- | --- |
ตัวละครใน ยอดนักสืบจิ๋วโคนัน
ปรากฏครั้งแรก: ยอดนักสืบจิ๋วโคนัน เล่ม 1 "เชอร์ล็อก โฮมส์ ยุคเฮเซย์" (2537)
สร้างโดย: โกโช อาโอยามะ
ให้เสียงโดย: ญี่ปุ่น: วากานะ ยามาซากิ ไทย: วิภาดา จตุยศพร (ทีไอจีเอ, โมเดิร์นไนน์) ฉันทนา ธาราจันทร์ (โมเดิร์นไนน์) ศันสนีย์ ติณห์กีรดีศ (โมเดิร์นไนน์) ณัฐนันท์ ธรรมนุวัติ (ทรูสปาร์ก)
แสดงโดย: คุโรคาว่า โทโมกะ    คุสึนะ ชิโอริ
ประวัติ
เพศ: หญิง
ญาติ: โมริ โคโกโร่ (พ่อ) คิซากิ เอริ (แม่) เอโดกาวะ โคนัน (น้องชาย/เด็กที่รับดูแล) คุโด้ ชินอิจิ (แฟน) ซึซึกิ โซโนโกะ (เพื่อนสนิท) โทยามา คาสึฮะ (เพื่อนสนิท) คุณคิซากิ (ตา)
ที่อยู่ปัจจุบัน: สำนักงานนักสืบโมริ
สัญชาติ:  ญี่ปุ่น
ส่วนสูง: 172 cm.
ความถนัด: คาราเต้ และ ยูโด
โมริ รัน (ญี่ปุ่น: 毛利 蘭; โรมาจิ: Mōri Ran; ราชบัณฑิตยสภา: โมริ รัง) โดยในฉบับภาษาอังกฤษหรือ Case Closed ใช้ชื่อว่า เรเชล มัวร์ (อังกฤษ: Rachel Moore) นางเอกจากมังงะเรื่อง ยอดนักสืบจิ๋วโคนัน เธอเป็นเพื่อนหญิงร่วมชั้นสมัยเด็กซึ่งปัจจุบันเป็นแฟน คุโด้ ชินอิจิ (ญี่ปุ่น: 工藤 新一; โรมาจิ: Kudō Shin'ichi) ซึ่งเป็นนักสืบมัธยมปลาย มีบิดาเป็นนักสืบเอกชนชื่อโมริ โคโกโร่ และมารดาเป็นทนายความชื่อคิซากิ เอริ เธอมีทักษะ  คาราเต้ และ ยูโด ทั้งนี้รันจะมีลักษณะเด่นคือมีผมที่ปัดเสยจนดูแหลม
ประวัติ

โมริ รัน นักเรียนมัธยมปีที่ 5 โรงเรียนมัธยมปลายเทย์ตัน เป็นเพื่อนสมัยเด็กกับคุโด้ ชินอิจิ เป็นคนที่ชินอิจิแอบชอบ และรันเองก็ชอบชินอิจิด้วย รันเป็นลูกสาวของนักสืบโมริ โคโกโร่ และทนาย คิซากิ เอริ พ่อแม่ของรันแยกกันอยู่ตั้งแต่อายุ 7 ขวบ และเป้าหมายหลักของเธอคือต้องการให้พ่อ และ แม่ของเธอคืนดีกัน นอกจากชินอิจิแล้ว ซึซึกิ โซโนโกะ ที่เป็นเพื่อนร่วมห้อง ก็ยังเป็นเพื่อนรักของรันอีกด้วย
หนึ่งปีก่อนที่เนื้อเรื่องจะเริ่มขึ้น รันกับชินอิจิได้ไปอเมริกา เพื่อที่จะไปเยี่ยมพ่อแม่ของชินอิจิที่นิวยอร์ก รันและชินอิจิได้พบกับชารอน วินยาร์ด หรือเบลม็อท ที่เป็นหนึ่งในสมาชิกขององค์กรชุดดำ ช่วงค่ำเบลม็อทได้ปลอมตัวเป็นฆาตกรโรคจิตแล้วเกือบจะพลัดตกลงจากตึก แต่รันและชินอิจิก็ได้ช่วยเอาไว้
หลังจากที่ชินอิจิหายตัวไป รันก็ได้พบกับโคนัน ที่แนะนำโดย ดร.อากาสะ ฮิโรชิ โดยบอกว่าเป็นญาติห่างๆกัน โคนันจึงได้ไปอยู่ที่สำนักงานนักสืบโมริ แล้วรับไปเลี้ยงดู ต่อมาในการทัศนศึกษาที่วัดคิโยมิซูเดระ จังหวัดเกียวโต รันได้หอมแก้มของชินอิจิที่โคนันใช้ยาแก้พิษ APTX4869 เพื่อกลับร่างเดิมชั่วคราว และหลังจากเสร็จสิ้นกิจกรรม เธอได้สารภาพเป็นแฟนกับชินอิจิเป็นที่เรียบร้อย